
Parlamentul României
Camera Deputaţilor


	
	PL x 269/2013


Domnului deputat


Gigel-Sorinel ŞTIRBU,

Preşedintele Comisiei pentru cultură, arte, mijloace de informare în masă
AVIZ
asupra Proiectului de Lege pentru completarea Legii nr.53/2013 privind instituirea Zilei Limbii Române
         În conformitate cu prevederile art.95 din Regulamentul Camerei Deputaţilor, Comisia pentru comunităţile de români din afara graniţelor ţării a fost sesizată, spre dezbatere şi avizare cu Proiectul de Lege pentru completarea Legii nr.53/2013 privind instituirea Zilei Limbii Române, trimisă cu adresa PL x 269 din 2 septembrie 2013, înregistrat cu numărul 4c-18/362 din 3 septembrie 2013. 
        Conform dispoziţiilor art.75 alin.(1) şi (3) din Constituţia României, republicată, Camera Deputaţilor este Cameră decizională.

         Potrivit prevederilor art.61 din Regulamentul Camerei Deputaţilor, republicat, membrii Comisiei pentru comunităţile de români din afara graniţelor ţării au dezbătut Proiectul de lege menţionat mai sus, în şedinţa din 10 septembrie 2013.

       Senatul, a adoptat proiectul de lege în şedinţa din 26 iunie                 2013, în calitate de primă Cameră sesizată.
        Proiectul de lege are ca obiect de reglementare completarea           Legii nr.53/2013 privind instituirea Zilei Limbii Române.
       Membrii comisiei au examinat proiectul de lege supus avizării, avizul favorabil cu observaţii şi propuneri al Consiliului Legislativ trimis cu adresa nr.347 din 29 aprilie 2013, expunerea de motive, precum şi punctul de vedere al Guvernului.
        În urma dezbaterilor, cu unanimitate de voturi, s-a hotărât avizarea favorabilă a proiectului de lege.
În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,
Mircea Lubanovici



Comisia pentru comunităţile de români din afara graniţelor ţării

